Չեխիայի հանրապետությունում Հայաստանի դեսպանության խորհրդական Նունե Զաստուխովան ՕՐԵՐ –ի հետ զրույցում նշեց, որ ամեն տարի պարտադիր մասնակցում է այս ցուցահանդեսի բացմանը, քանի որ մանկական երևակայությունն ու գույները դրական անսպառ լիցքեր ու դրական էներգիա են հաղորդում, և հաճելի է տեսնել Հայաստանի տաղանդավոր երեխաների ներկայանալի աշխատանքները միջազգային նման ցուցահանդես-մրցույթի սրահում։ Նշենք, որ Նունե Զաստուխովան խնամքով պահում է նաև նախորդ տարիների հայաստանյան մասնակիցների` մրցույթից դուրս մնացածների աշխատանքները։